สวัสดีค่ะ มีเรื่องปรึกษาค่ะ พอดีมีตุ่มขึ้นที่รักแร้ข้างขวา มันบวกและมีอาการแสบ แต่มัน ก็หายไปแล้วกลับมา เป็นอีกช่วงที่เป็นจะเป็นช่วงที่อาบน้ำวันละครั้งอะค่ะ อาการแบบนี้ใช่ต่อมน้ำเหลืองอักเสบมั้ยคะ
สวัสดีค่ะ การคลำได้ตุ่มหรือก้อนที่รักแร้ อาจเกิดจาก-ต่อมน้ำเหลืองโตตามหลังการอักเสบหรือติดเชื้อในร่างกาย-ก้อนไขมันที่ชั้นใต้ผิวหนัง จะเป็นก้อนนิ่มๆขอบเรียบ เคลื่อนที่ไปมาได้-ก้อนจากการอักเสบที่ชั้นผิวหนังเช่นรูขุมขนอักเสบ หรือฝี-โรคผิวหนังอื่นๆเช่นผื่นผิวหนังอักเสบ งูสวัดการให้ได้การวินิจฉัยที่แน่นอนควรไปพบแพทย์เพื่อตรวจเพิ่มเติม สังเกตลักษณะก้อนว่าเปลี่ยนแปลงไปอย่างไร หากก้อนโตเร็ว กดเจ็บ มีเลือดหรือหนองไหลจากก้อน ก้อนปวด บวม แดง ร้อน หรือลุกลามไปที่อื่น มีไข้ ร่วมด้วย ควรรีบไปพบแพทย์การดูแลตัวเองเบื้องต้น ไม่ไปแกะหรือคลำก้อนบ่อยๆเพื่อลดการติดเชื้อ ยังไม่ควรเอายาอะไรไปทาเองเพราะยังไม่ทราบการวินิจฉัย หากเป็นก้อนจากต่อมน้ำเหลืองโตที่เกิดตามหลังการอักเสบหรือติดเชื้อมักจะหายไปได้เองเมื่อหายจากการติดเชื้อนั้นๆค่ะ